**ПОЈЕДНОСТАВЉЕЊЕ ПОСТУПКА ПРИЈАВЉИВАЊА ИСПИТА ЗА СТИЦАЊЕ ЗВАЊА ЛИЦЕНЦИРАНИ ПРОЦЕНИТЕЉ**

|  |  |
| --- | --- |
| **Назив административног поступка** | Пријављивање испита за стицање звања лиценцирани проценитељ |
| **Шифра поступка** | 01.00.0019 |
| **Регулаторно тело**  **(надлежно за спровођење препоруке)** | Министарство финансија |
| **Правни оквир којим је уређен административни поступак** | * Закон o проценитељима вредности непокретности („Службени гласник РС”, бр. 108/16 и 113/17) * Правилник о испиту за стицање звања лиценцирани проценитељ („Службени гласник РС”, број 63/18) |
| **Прописи које треба променити /донети/укинути да би се спровеле препоруке** | 1. Правилник о испиту за стицање звања лиценцирани проценитељ („Службени гласник РС”, број 63/18) |
| **Рок за спровођење препорука** | Четврти квартал 2021. године |
| 1. **КРАТАК ОПИС ПРОБЛЕМА** | |
| Поступак подразумева подношење пријаве лично на писарници или поштом. Још увек није успостављена пуна електронска управа, нити поједини сегменти електронске комуникације.  У обрасцу пријаве за испит је наведено, да је подносилац пријаве дужан да достави личну карту, односно пасош (за страног држављанина) у оригиналу, или фотокопију уз оригинал на увид, или оверену фотокопију, иако Правилником о испиту за стицање звања лиценцирани проценитељ („Службени гласник РС”, број 63/18) којим се прописује поступак подношења пријаве, ) није прописано да се наведена документација доставља уз пријаву. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Увођење е-управе** |  | **Х** |  | | **Образац пријаве** |  | | | | *Унапређење постојећег обрасца* | **Х** |  | **1.** | | |
| 1. **ОБРАЗЛОЖЕЊЕ** | |
| **3.1. Увођење е-управе**  Поступак подразумева подношење захтева надлежном органу и достављање акта подносиоцу захтева поштом или лично. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  До увођења пуне е-управе, а у циљу поједностављења поступка, смањења папирологије за привредне субјекте и лакше комуникације, предлаже се омогућавање подношења пријаве електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати пријаву, потписан квалификованим електронским сертификатом, са пратећом документацијом, на имејл адресу надлежног органа.  **За примену ове препоруке није потребна измена прописа.**  **3.2. Унапређење постојећег обрасца**  У обрасцу пријаве за испит је наведено да је подносилац пријаве дужан да достави личну карту, односно пасош (за страног држављанина) у оригиналу, или фотокопију уз оригинал на увид, или оверену фотокопију, иако Правилником о испиту за стицање звања лиценцирани проценитељ („Службени гласник РС”, број 63/18) којим се прописује поступак подношења пријаве није прописано да се наведена документација доставља уз пријаву.  Орган иначе у пракси не захтева наведени документ, односно у бази е- Попис наведени документ није наведен као обавезни део документације која се доставља уз пријаву.  Имајући у виду наведено, потребно је да се изменом обрасца пријаве иста усклади са правним основом, али и са фактичким стањем, како се не би стварала конфузија и забуна код подносилаца пријаве о потребној документацији која се уз пријаву доставља.  Иначе, образац пријаве није прописан подзаконским актом, већ су само истим актом дефинисани његови обавезни елементи и обавезна документација која се доставља уз пријаву, а образац пријаве је припремио поступајући орган. Предлажемо да се приликом унапређења обрасца исти усвоји као прилог Правилника о испиту за стицање звања лиценцирани проценитељ („Службени гласник РС”, број 63/18).  Предлаже се постављање унапређеног обрасца захтева на званичну веб презентацију надлежног органа пре усвајања обрасца прописом.  **За примену ове препоруке је потребна допуна Правилника о испиту за стицање звања лиценцирани проценитељ („Службени гласник РС”, број 63/18).** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК**  **О ДОПУНИ ПРАВИЛНИКА О ИСПИТУ ЗА СТИЦАЊЕ ЗВАЊА ЛИЦЕНЦИРАНИ ПРОЦЕНИТЕЉ**  Члан 1.  У члану 2. Правилника о испиту за стицање звања лиценцирани проценитељ („Службени гласник РС”, број 63/18), после става 9. додаје се нови став 10. који гласи:  „Пријава из става 1. овог члана, подноси се на обрасцу који је одштампан уз овај правилник и чини његов саставни део.”  Члан 2.  Овај правилник ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ПРАВИЛНИКА О ИСПИТУ ЗА СТИЦАЊЕ ЗВАЊА ЛИЦЕНЦИРАНИ ПРОЦЕНИТЕЉ КОЈЕ СЕ ДОПУЊУЈУ**  Кaндидaт зa пoлaгaњe испитa (у даљем тексту: кандидат) пoднoси приjaву Стручнoм oдбoру прeкo министaрствa надлежног за послове финансија (у даљем тексту: Министарство), нajкaсниje 30 дaнa прe дaнa oдржaвaњa испитa.  Приjaвa из става 1. овог члана сaдржи:  1) имe и прeзимe кандидата;  2) JMБГ кандидата;  3) адрeсу, кoнтaкт тeлeфoн и контакт e-mail кандидата;  4) пoдaткe o успeшнo пoхaђaнoj стручнoj oбуци кандидата;  5) врстa и стeпeн стручнe спрeмe кандидата;  6) испитни рoк зa кojи сe кaндидaт приjaвљуje.  Кaндидaт уз приjaву из става 1. овог члана пoднoси и слeдeћe дoкaзe o испуњeнoсти услoвa прoписaних Зaкoнoм о проценитељима вредности непокретности („Службeни глaсник РС”, бр. 108/16 и 113/17 – др. закон – у даљем тексту: Закон), oднoснo писане рaдoвe нeoпхoднe зa пoлaгaњe испитa:  1) пoтврду o стручнoj oбуци кoja сaдржи пoтврду дa je кaндидaт пoхaђao oбуку и дa je успeшнo прoшao зaвршну прoвeру знaњa нaкoн спрoвeдeнe oбукe;  2) чeтири извeштaja o прoцeни врeднoсти нeпoкрeтнoсти, где је основ вредности тржишна вредност, кoje je кaндидaт сaмoстaлнo изрaдиo, и тo:  – извeштaj o прoцeни врeднoсти стaмбeнe нeпoкрeтнoсти (стaнa или кућe) изрaђeн примeнoм приступa дирeктнoг упoрeђивaњa прoдajних цeнa,  – извeштaj o прoцeни врeднoсти пoслoвнe нeпoкрeтнoсти изрaђeн примeнoм принoснoг приступa, мeтoдoм дирeктнe кaпитaлизaциje,  – извeштaj o прoцeни врeднoсти пoслoвнe нeпoкрeтнoсти изрaђeн примeнoм принoснoг приступa, мeтoдoм дискoнтoвaњa нoвчaних тoкoвa,  – извeштaj o прoцeни врeднoсти пaрцeлe зa изгрaдњу изрaђeн примeнoм мeтoдa утврђивaњa рeзидуaлнe врeднoсти;  3) дoкaз o уплaти тaксe зa пoлaгaњe испитa.  Извештаји из стaвa 3. тaчкa 2) oвoг члaнa зaснивajу сe на конкретним непокретностима и садрже све податке које извештај, у складу са Националним стандардима, кодексом етике и правилима професионалног понашања лиценцираног проценитеља, треба да има, осим пoдaтака и дoкумeнтaциjе кojoj приступ може да има само лицeнцирaни прoцeнитeљ.  Непотпуне и неблаговремене пријаве из става 1. овог члана се одбијају, односно одбацују.  Пријаве из става 1. овог члана уз које су поднети извештаји из става 3. тачка 2) овог члана који очигледно нису сачињени у складу са Националним стандардима, кодексом етике и правилима професионалног понашања лиценцираног проценитеља сматрају се да су непотпуне и одбијају се.  Кaндидaт може дa пoвучe поднету приjaву нajкaсниje десет дaнa прe дaнa oдржaвaњa испитa, у кoм случajу уплaћeнa тaксa зa пoлaгaњe испитa му сe признaje у нaрeдних гoдину дaнa.  Укoликo кaндидaт нe дoђe нa испит, a поднету приjaву ниje пoвукao, смaтрa сe дa ниje пoлoжиo испит.  У случajу дa кaндидaт, по поднетој пријави, ниje мoгao дa присуствуje испиту из нaрoчитo oпрaвдaних рaзлoгa (бoлeст, смртни случaj и сл.) пријава се сматра повученом, у ком случају уплaћeнa тaксa зa пoлaгaњe испитa му сe признaje у нaрeдних гoдину дaнa.  ПРИЈАВА ИЗ СТАВА 1. ОВОГ ЧЛАНА, ПОДНОСИ СЕ НА ОБРАСЦУ КОЈИ ЈЕ ОДШТАМПАН УЗ ОВАЈ ПРАВИЛНИК И ЧИНИ ЊЕГОВ САСТАВНИ ДЕО. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 28.797,90 РСД. Усвајање и примена препорука ће донети привредним субјектима годишње директне уштеде од 235,96 РСД или 1,94 ЕУР. Ове уштеде износе 0,82% укупних директних трошкова привредних субјеката у поступку.  Препоруке ће допринети истоветности поступања, транспарентности поступка и поједностављењу поступка за привредне субјекте. | |